
Program de activități 
al evenimentului „Legendele Gorjului – Constantin Brâncuși 150 -  Întoarcere la esență”



Într-o lume tot mai accelerată, în care sensurile autentice se pierd în zgomotul cotidian, întoarcerea la esență devine un exercițiu necesar, de memorie — o nevoie profundă. 

Aici, acasă, în Gorj, locul din care a zburat spre infinit Constantin Brâncuși, esența încă se păstrează vie în lemn, piatră, în mâinile meșterilor, în muzica din instrumentele tradiționale mânuite de bătrânii lăutari, în ritualurile simple și în rostul lucrurilor făcute cu adevăr.

Brâncuși, cel mai important artist român, a fost un creator care a transformat simplitatea în formă supremă de expresie. A plecat din satul românesc către marile centre culturale ale lumii, purtându-și mereu originile în operă și spirit. Din rădăcinile Gorjului s-a născut o viziune artistică universală, construită pe autenticitate, echilibru și esență.

„Legendele Gorjului – Întoarcerea la esență” este o invitație la reconectare. Cu tradițiile, cu identitatea locală, cu frumusețea lucrurilor nealterate și cu oamenii care duc mai departe, discret, autentic, moștenirea acestui spațiu. Festivalul propune o experiență culturală vie, în care trecutul și prezentul coexistă firesc, iar patrimoniul devine emoție, dialog și experiență.

Prima ediție a festivalului este dedicată celebrării a 150 de ani de la nașterea lui Constantin Brâncuși și propune un concept unic în peisajul cultural regional - un eveniment construit în jurul experienței, nu doar al spectacolului. Timp de trei zile, publicul este invitat să descopere un univers în care tradiția întâlnește contemporanul, iar figura lui Brâncuși devine firul roșu al întregii povești. Festivalul este structurat în jurul unor zone tematice permanente, active simultan, care creează o atmosferă organică și dinamică pe tot parcursul evenimentului.

VINERI - 10 Iulie 2026
Satul Meșteșugarilor – Un spațiu viu dedicat patrimoniului autentic unde 20 de creatori populari din toată țara vor aduce în fața publicului meșteșuguri, obiecte tradiționale și povești transmise din generație în generație. În atmosfera satului reinterpretat, atelierele de creație, demonstrațiile live și expozițiile de artă populară vor transforma experiența într-o întâlnire autentică cu rădăcinile locului. 
Gusturi Gorjenești – Masa lui Brâncuși va aduce în prim-plan preparatele culinare pe care sculptorul le gătea cu mândrie oaspeților pe care îi primea, la casa sa din Paris, printre preferatele sale numărându-se carnea la ceaun și mămăliguța. Vor avea loc demonstrații culinare live și mesele câmpenești care vor recrea atmosfera de altădată.  
Atelier de sculptură în lemn – Pe parcursul evenimentului, aproximativ 15 sculptori din România și străinăte, care vor fi selectați pe baza portofolilor artistice, vor transforma  spațiul într-un atelier viu de creație și expresie contemporană. Inspirat de tema aniversară „Constantin Brâncuși 150 de ani ”, festivalul concurs propune lucrări dedicate spiritului, simbolurilor și moștenirii artistice lăsate de marele sculptor de la Hobița. 
Publicul va putea urmări procesul de creație live, descoperind nu doar operele finale, ci și emoția, gestul și energia din spatele fiecărui sculptori. La finalul festivalului, lucrările vor fi expuse în aer liber, devenind parte din memoria vie a evenimentului, și un omagiu adus celui care a schimbat pentru totdeauna limbajul sculpturii moderne. Cele mai apreciate lucrări vor fi selectate și premiate, în ultima zi a evenimentului. 
Recital la asfințit –Recital  de muzică tradițională, folclor autentic, precum și rock. Un taraf tradițional și invitați speciali cunoscuți la nivel național vor fi prezenți la eveniment, și vor induce o atmosferă de ritual și memorie sonoră, cu idenitate și respect pentru rădăcini.

SÂMBĂTĂ - 11 Iulie 2026
Târgul producătorilor locali –  Evenimentul dedicate lui Brâncuși adduce în prim-plan nu doar arta și patrimoniul cultural, ci și autenticitatea gusturilor și meșteșugurilor locale. Producători din zonă vor fi prezenți cu produse tradiționale alimentare, preparate locale, dulcețuri, miere, brânzeturi, produse artizanale și creații inspirate din identitatea locului, oferind vizitatorilor o incursiune autentică în spiritual gorjenesc.
Spectacol autentic de datini și obiceiuri tradiționale din zonele Olteniei și Gorjului - Ansamblurile tradiționale au fost dintotdeauna apreciate și aduc un plus valoare oricărui eveniment, astfel, ne-am propus avem alături ansambluri folclorice care ne vor prezenta spectacole autentice de datini și obiceiuri tradiționale, momente artistice dedicate lui Constantin Brâncuși, care propun o întoarcere simbolică la lumea care l-a format pe marele sculptor gorjean.
Spectacol de teatru ecvestru inspirat din universul lui Brâncuși – Un spectacol poetic și de mare forță artistică, în care mișcarea, simbolul și emoția cailor se unesc într-o reinterpretare contemporană a universului brâncușian. Construit sub forma unui parcurs de opt momente de teatru ecvestru, spectacolul transpune în limbaj scenic esența unora dintre cele mai importante sculpturi ale lui Brâncuși: Domnișoara Pogany, Sărutul, Cumințenia Pământului, Poarta Sărutului,etc. 
Dialog deschis Atelierul lui Brâncuși – Un demers cultural-artistic special dedicat sculptorului gorjean, construit sub forma unei recompuneri vizuale și narative a celebrului său atelier din Paris. Doi artiști cunoscuți la nivel internațional vor împărtăși opinii și propun o incursiune în spiritul, simblourile și energia creativă a atelierului brâncușian. Prin proiecții vizuale, intervenții artistice, experiența devine o reinterpretare contemporană a lui Brâncuși, precum și a felului în care arta sa continuă să inspire arta mondială în prezent.
Recital la asfințit – Dialog între muzica lăutărească și influențele moderne 
Vor fi prezenți artiști recunoscuți la nivel național și internațional, care vor susține recitaluri de excepție, atât de muzică lăutărească cât și muzică cu influențe moderne. 

DUMINICĂ - 12 Iulie 2026
La masa lui Brâncuși – gastronomie și muzică tradițională din Gorj, moment construit în jurul gustului, al memoriei și al atmosferei care l-au însoțit pe Constantin Brâncuși departe de casă. Inspirată de preparatele pe care le gătea în atelierul său din Paris atunci când ii era dor de Gorj. 
Spectacol umor – un cunoscut artist al teatrului românesc va susține un spectacol unde umorul fin și tragedia ne transpune într-o experiență unică. 
Spectacol de teatru ecvestru – Inspirat de celebra pictură Măiastra și de simbloistica păsării fantasitice din mitologia românească, spectacolul propune o experiență vizuală și emoțională spectaculoasă, în care eleganța mișcării ecvestre întâlnește forța elementelor scenice contemporane. Show-ul va imbina momentele de teatru ecvestru cu efecte pirotehnice, foc și intervenții coregrafice speciale, insiprate din operele brâncușiene. 
Recital la asfințit - Spectacol grandios construit la intersecția dintre folclor, jazz balcanic și muzică urbană. Ca punct culminat al încheierii evenimentului vor urca pe scenă artiști cunoscuți la nivel național și internațional. Finalul zilelor dedicate culturii și expresiei artistice va fi marcat de un spectacol de amploare, menit să ofere publicului un moment memorabil și plin de emoție. 

Întocmit,
Insp. Nuțu Luiza-Florentina

